title: Rådets afgørelse 2005/846/FUSP af  29. november 2005  om gennemførelse af fælles holdning 2005/440/FUSP om restriktive foranstaltninger over for Den Demokratiske Republik Congo

text:
               30.11.2005

               DA

               Den Europæiske Unions Tidende

               L 314/35

      RÅDETS AFGØRELSE 2005/846/FUSP
   af 29. november 2005
   om gennemførelse af fælles holdning 2005/440/FUSP om restriktive foranstaltninger over for Den Demokratiske Republik Congo
   RÅDET FOR DEN EUROPÆISKE UNION HAR —
   under henvisning til Rådets fælles holdning 2005/440/FUSP (1), særlig artikel 6, sammenholdt med artikel 23, stk. 2, i traktaten om Den Europæiske Union, og
   ud fra følgende betragtninger:

               (1)

               Den 1. november 2005 godkendte den komité, der er nedsat ved resolution 1533 (2004) vedtaget af De Forenede Nationers Sikkerhedsråd (UNSC), listen over personer og enheder, der er omfattet af de foranstaltninger, som blev indført ved punkt 13 og 15 i UNSC resolution 1596 (2005) vedrørende Den Demokratiske Republik Congo.

               (2)

               Bilaget til fælles holdning 2005/440/FUSP bør suppleres i overensstemmelse hermed —

         TRUFFET FØLGENDE AFGØRELSE:
   Artikel 1
   Listen over personer og enheder i bilaget til denne afgørelse indføjes i bilaget til fælles holdning 2005/440/FUSP.
   Artikel 2
   Denne afgørelse har virkning fra datoen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 29. november 2005.

            På Rådets vegne

         A. JOHNSON

            Formand

      (1)  EUT L 152 af 15.6.2005, s. 22.

      BILAG
      Liste over de personer og enheder, der er omhandlet i artikel 1

                  1.

                  Efternavn, fornavn: BWAMBALE, Frank Kakolele
                  Alias: Frank Kakorere, Frank Kakorere Bwambale
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by. land):
                  Pas- eller id-nummer (herunder udstedende land og udstedelsesdato og -sted):
                  Nationalitet:
                  Andre oplysninger: Tidligere RCD-ML-leder, der har politisk indflydelse og fortsat har kommando over og kontrol med de aktiviteter, der udøves af RCD-ML-styrkerne, en af de væbnede grupper og militser, der er omhandlet i punkt 20 i resolution 1493 (2003), og som er ansvarlige for våbenhandel i strid med våbenembargoen.

                  2.

                  Efternavn, fornavn: KAKWAVU BUKANDE, Jérôme
                  Alias: Jérôme Kakwavu
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by. land):
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk
                  Andre oplysninger: Også kaldet »Commandant Jérôme«. Tidligere formand for UCD/FAPC (l’Union des Congolais pour la Démocratie/les Forces Armées du Peuple Congolais). FAPC kontrollerer ulovlige grænseposter mellem Uganda og Den Demokratiske Republik Congo - en central transitrute for våbenoverførsler. Som formand for FAPC har han politisk indflydelse, og han har fortsat kommando over og kontrol med de aktiviteter, der udøves af FAPC-styrkerne, som har været involveret i våbenhandel og dermed brud på våbenembargoen. Opnåede i december 2004 rang af general i FARDC (les Forces Armées de la République démocratique du Congo).

                  3.

                  Efternavn, fornavn: KATANGA, Germain
                  Alias:
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by. land):
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk
                  Andre oplysninger: I husarrest i Kinshasa siden marts 2005 på grund af brud på menneskerettighederne, der involverede FRPI (Force de Résistance Patriotique en Ituri). Leder af FRPI. Blev i december 2004 udnævnt til general i FARDC. Involveret i våbenoverførsler i strid med våbenembargoen.

                  4.

                  Efternavn, fornavn: LUBANGA, Thomas
                  Alias:
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by. land): Ituri
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk
                  Andre oplysninger: Fængslet i Kinshasa siden marts 2005 på grund af brud på menneskerettighederne, der involverede UPC/L (l’Union des Patriotes Congolais/Lubanga). Formand for UPC/L, en af de væbnede grupper og militser, der er omhandlet i punkt 20 i resolution 1493 (2003), og som er involveret i våbenhandel i strid med våbenembargoen.

                  5.

                  Efternavn, fornavn: MANDRO, Khawa Panga
                  Alias: Kawa Panga, Kawa Panga Mandro, Kawa Mandro, Yves Andoul Karim
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato: 20.8.1973
                  Fødested (by. land): Bunia
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk
                  Andre oplysninger: Også kaldet »Chief Kahwa«, »Kawa«. Tidligere formand for PUSIC (Parti pour l’Unité et la Sauvegarde de l’Intégrité du Congo), en af de væbnede grupper og militser, der er omhandlet i punkt 20 i resolution 1493 (2003), og som er involveret i våbenhandel i strid med våbenembargoen. Fængslet i Bunia siden april 2005 for sabotage mod fredsprocessen i Ituri.

                  6.

                  Efternavn, fornavn: MPANO, Douglas
                  Alias:
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by. land):
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk
                  Andre oplysninger: Bor i Goma. Direktør for Compagnie Aérienne des Grands Lacs og for Great Lakes Business Company, hvis fly er blevet benyttet til at bistå væbnede grupper og militser, der er omhandlet i punkt 20 i resolution 1493 (2003). Også ansvarlig for at dække over oplysninger om flyvninger og fragtgods tilsyneladende for at muliggøre overtrædelse af våbenembargoen.

                  7.

                  Efternavn, fornavn: MUDACUMURA, Sylvestre
                  Alias:
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by, land):
                  Pas- eller id-nummer (herunder udstedende land og udstedelsesdato og -sted):
                  Nationalitet: rwandisk
                  Andre oplysninger: Også kaldet »Radja«, »Mupenzi Bernard«, »General Major Mupenzi«. Øverstbefalende i felten for FDLR (Forces démocratiques de libération du Rwanda), har politisk indflydelse og har fortsat kommando over og kontrol med de aktiviteter, der udøves af FDLR-styrkerne, en af de væbnede grupper og militser, der er omhandlet i punkt 20 i resolution 1493 (2003), og som er involveret i våbenhandel i strid med våbenembargoen.

                  8.

                  Efternavn, fornavn: MURWANASHY-AKA, dr. Ignace
                  Alias: Ignace
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by, land):
                  Pas- eller id-nummer (herunder udstedende land og udstedelsesdato og -sted):
                  Nationalitet: rwandisk
                  Andre oplysninger: Bosiddende i Tyskland. Formand for FDLR, har politisk indflydelse og har fortsat kommando over og kontrol med de aktiviteter, der udøves af FDLR-styrkerne, en af de væbnede grupper og militser, der er omhandlet i punkt 20 i resolution 1493 (2003), og som er involveret i våbenhandel i strid med våbenembargoen.

                  9.

                  Efternavn, fornavn: MUTEBUTSI, Jules
                  Alias: Jules Mutebusi, Jules Mutebuzi
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by, land): det sydlige Kivu
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk (det sydlige Kivu)
                  Andre oplysninger: I øjeblikket tilbageholdt i Rwanda. Også kaldet »Colonel Mutebutsi«. Tidligere regional militær næstkommanderende i FARDC for 10. militærregion i april 2004, blev afskediget for udisciplineret adfærd og sluttede sig til andre desertører fra det tidligere RCD-G (Rassemblement Congolais pour la Démocratie-Goma), der indtog Bukavu i maj 2004. Har været inddraget i modtagelse af våben uden for FARDC-regi og levering af forsyninger til væbnede grupper og militser, der er omhandlet i punkt 20 i resolution 1493 (2003), i strid med våbenembargoen.

                  10.

                  Efternavn, fornavn: NGUDJOLO, Matthieu
                  Alias: Cui Ngudjolo
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by, land):
                  Pas- eller id-nummer (herunder udstedende land og udstedelsesdato og -sted):
                  Nationalitet:
                  Andre oplysninger: Kaldes »oberst« eller »general«. Stabschef for FNI (Front nationaliste et intégrationniste) og tidligere stabschef for FRPI, har politisk indflydelse og har fortsat kommando over og kontrol med de aktiviteter, der udøves af FRPI-styrkerne, en af de væbnede grupper og militser, der er omhandlet i punkt 20 i resolution 1493 (2003), og som er ansvarlige for våbenhandel i strid med våbenembargoen. Arresteret af MONUC i oktober 2003 i Bunia.

                  11.

                  Efternavn, fornavn: NJABU, Floribert Ngabu
                  Alias: Floribert Njabu, Floribert Ndjabu, Floribert Ngabu Ndjabu
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by, land):
                  Pas- eller id-nummer (herunder udstedende land og udstedelsesdato og -sted):
                  Nationalitet:
                  Andre oplysninger: Arresteret og anbragt i husarrest i Kinshasa fra marts 2005 på grund af brud på menneskerettighederne, der involverede FNI. Formand for FNI, en af de væbnede grupper og militser, der er omhandlet i punkt 20 i resolution 1493 (2003), og som er involveret i våbenhandel i strid med våbenembargoen.

                  12.

                  Efternavn, fornavn: NKUNDA, Laurent
                  Alias: Laurent Nkunda Bwatare, Laurent Nkundabatware, Laurent Nkunda Mahoro Batware
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato: 6.2.1967
                  Fødested (by, land): ikke-statslig organisation/Rutshuru
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk
                  Andre oplysninger: Nuværende opholdssted ukendt. Er observeret i Rwanda og Goma. Også kaldet »general Nkunda«. Tidligere general i RCD-G. Sluttede sig til andre desertører fra det tidligere RCD-G, der indtog Bukavu i maj 2004. Har taget imod våben uden for FARDC-regi i strid med våbenembargoen.

                  13.

                  Efternavn, fornavn: NYAKUNI, James
                  Alias:
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by, land):
                  Pas- eller id-nummer (herunder udstedende land og udstedelsesdato og -sted):
                  Nationalitet: ugandisk
                  Andre oplysninger: Forretningsmæssigt partnerskab med Commandant Jérôme, navnlig smugling over grænsen mellem Den Demokratiske Republik Congo og Uganda, bl.a. mistanke om smugling af våben og militært materiel i lastbiler, der ikke er blevet kontrolleret. Overtrædelse af våbenembargoen og bistand til væbnede grupper og militser, der er omhandlet i punkt 20 i resolution 1493 (2003), herunder finansiel støtte, så de kan operere militært.

                  14.

                  Efternavn, fornavn: OZIA MAZIO, Dieudonné
                  Alias: Ozia Mazio
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato: 6.6.1949
                  Fødested (by, land): Ariwara, Den Demokratiske Republik Congo
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk
                  Andre oplysninger: Også kaldet: »Omari«, »Mr Omari«. Formand for FEC (Fédération des Entreprises du Congo) i Aru-området. Finansielle arrangementer med Commandant Jérôme og FAPC og smugling over grænsen mellem Den Demokratiske Republik Congo og Uganda, der skaffer Commandant Jérôme og hans tropper forsyninger og kontanter. Overtrædelse af våbenembargoen, bl.a. bistand til væbnede grupper og militser, der er omhandlet i punkt 20 i resolution 1493 (2003).

                  15.

                  Efternavn, fornavn: TAGANDA, Bosco
                  Alias: Bosco Ntaganda, Bosco Ntagenda
                  Køn:
                  Titel, stilling:
                  Adresse (husnummer, gadenavn, postnummer, by, land):
                  Fødselsdato:
                  Fødested (by, land):
                  Pas- eller id-nummer (herunder udstedende land og udstedelsesdato og -sted):
                  Nationalitet: congolesisk
                  Andre oplysninger: Også kaldet: »Terminator«, »Major«. Militær øverstbefalende for UPC/L, har politisk indflydelse og har fortsat kommando over og kontrol med de aktiviteter, der udøves af UPC/L, en af de væbnede grupper og militser, der er omhandlet i punkt 20 i resolution 1493 (2003), og som er involveret i våbenhandel i strid med våbenembargoen. Han blev udnævnt til general i FARDC i december 2004, men afslog at modtage forfremmelsen og står derfor fortsat uden for FARDC.

                  16.

                  Navn: TOUS POUR LA PAIX ET LE DEVELOPPMENT (ikke-statslig organisation)
                  Alias: TPD
                  Adresse (husnummer, gadenavn, postnummer, by, land): Goma, det nordlige Kivu
                  Registreringssted (by, land):
                  Registreringsdato:
                  Registreringsnummer:
                  Hovedsæde:
                  Andre oplysninger: Involveret i overtrædelse af våbenembargoen gennem bistand til RCD-G, navnlig ved at have skaffet lastbiler til transport af våben og tropper samt ved i begyndelsen af 2005 at have transporteret våben til udlevering til visse befolkningsgrupper i Masisi og Rutshuru i det nordlige Kivu.


title: Rådets afgørelse (EU) 2017/883 af 11. maj 2017 om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (Budgetpost 12 02 01)

text:
                  24.5.2017

                  DA

                  Den Europæiske Unions Tidende

                  L 135/18

            RÅDETS AFGØRELSE (EU) 2017/883
      af 11. maj 2017
      om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (Budgetpost 12 02 01)
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
      under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
      under henvisning til forslag fra Europa-Kommissionen, og
      ud fra følgende betragtninger:

                  (1)

                  Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.

                  (2)

                  I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen.

                  (3)

                  Protokol 31 til EØS-aftalen indeholder bestemmelser vedrørende samarbejde på særlige områder ud over de fire friheder.

                  (4)

                  Samarbejdet mellem EØS-aftalens kontraherende parter om EU-aktioner vedrørende finansielle tjenesteydelser, der finansieres over Unionens almindelige budget, bør fortsættes.

                  (5)

                  Protokol 31 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2017.

                  (6)

                  Den holdning, som Unionen skal indtage i Det Blandede EØS-Udvalg, bør baseres på det udkast til afgørelse, der er knyttet til nærværende afgørelse —

            VEDTAGET DENNE AFGØRELSE:
      Artikel 1
      Den holdning, som på Unionens vegne skal indtages i Det Blandede EØS-Udvalg til den foreslåede ændring af protokol 31 til EØS-aftalen om samarbejde på særlige områder ud over de fire friheder, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
      Artikel 2
      Denne afgørelse træder i kraft på dagen for vedtagelsen.

         Udfærdiget i Bruxelles, den 11. maj 2017.

               På Rådets vegne

            R. GALDES

               Formand

         (1)  EFT L 305 af 30.11.1994, s. 6.

         (2)  EFT L 1 af 3.1.1994, s. 3.

         UDKAST
         DET BLANDEDE EØS-UDVALGS AFGØRELSE Nr. …/2017
         af …
         om ændring af protokol 31 til EØS-aftalen om samarbejde på særlige områder ud over de fire friheder
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 86 og 98, og
         ud fra følgende betragtninger:

                     (1)

                     Samarbejdet mellem EØS-aftalens kontraherende parter om EU-aktioner, der finansieres over Unionens almindelige budget, vedrørende gennemførelse og udvikling af det indre marked for finansielle tjenesteydelser, bør fortsættes.

                     (2)

                     Protokol 31 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2017 —

               VEDTAGET DENNE AFGØRELSE:
         Artikel 1
         I artikel 7, stk. 11, i protokol 31 til EØS-aftalen ændres ordene »regnskabsåret 2016« til ordene »regnskabsårene 2016 og 2017«.
         Artikel 2
         Denne afgørelse træder i kraft dagen efter, at den sidste meddelelse er indgivet, jf. EØS-aftalens artikel 103, stk. 1 (*1).
         Den finder anvendelse fra den 1. januar 2017.
         Artikel 3
         Denne afgørelse offentliggøres i Den Europæiske Unions Tidendes EØS-afsnit og EØS-tillæg.

            Udfærdiget i Bruxelles,

                  På Det Blandede EØS-Udvalgs vegne

                  Formand

                  Sekretærer for Det Blandede EØS-Udvalg

            (*1)  [Ingen forfatningsmæssige krav angivet]. [Forfatningsmæssige krav angivet.]


title: 2008/773/EF: Kommissionens afgørelse af 2. oktober 2008 om EF-tilskud i 2008 til et pilotprojekt inden for området sundhedsarbejdere

text:
               3.10.2008

               DA

               Den Europæiske Unions Tidende

               L 264/7

      KOMMISSIONENS AFGØRELSE

   af 2. oktober 2008
   om EF-tilskud i 2008 til et pilotprojekt inden for området sundhedsarbejdere
   (2008/773/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1), særlig artikel 49, stk. 6, litra a), og artikel 75,
   under henvisning til Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2), særlig artikel 90,
   under henvisning til Rådets direktiv 80/154/EØF af 21. januar 1980 om gensidig anerkendelse af eksamensbeviser, certifikater og andre kvalifikationsbeviser for jordemødre og om foranstaltninger, der skal lette den faktiske udøvelse af etableringsretten og den fri udveksling af tjenesteydelser (3),
   under henvisning til Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (4), og
   ud fra følgende betragtninger:

               (1)

               I Den Europæiske Unions almindelige budget for regnskabsåret 2008 indgår budgetpost 04 04 11 — »Pilotprojekt vedrørende den nye beskæftigelsessituation inden for sundhedssektoren: bedste praksis med henblik på at forbedre sundhedsarbejderes faglige uddannelse og løn«.

               (2)

               I henhold til artikel 49, stk. 6, litra a), i finansforordningen kan bevillinger til pilotprojekter af eksperimentel art, der skal vise, om en foranstaltning er gennemførlig og nyttig, anvendes uden en basisretsakt, forudsat at de foranstaltninger, der skal finansieres, falder ind under Fællesskabernes eller Den Europæiske Unions beføjelser, og de dermed forbundne forpligtelsesbevillinger højst opføres på budgettet for to på hinanden følgende regnskabsår.

               (3)

               I henhold til artikel 75 i forordning (EF, Euratom) nr. 1605/2002 og artikel 90 i forordning (EF, Euratom) nr. 2342/2002 skal der forud for indgåelse af en forpligtelsesbevilling foreligge en finansieringsafgørelse, der fastslår de vigtigste elementer i en foranstaltning, der medfører en udgift, der afholdes over budgettet.

               (4)

               Denne aktion understøtter den grønbog om EU's arbejdsstyrke på sundhedsområdet fra Europa-Kommissionen, der forventes offentliggjort i anden halvdel af 2008 —

         TRUFFET FØLGENDE AFGØRELSE:
   Eneste artikel
   Pilotprojektet i bilaget godkendes og finansieres med højst 1 000 000 EUR over budgetpost 04 04 11 i De Europæiske Fællesskabers budget for 2008.
   Generaldirektøren for Generaldirektoratet for Sundhed og Forbrugere er ansvarlig for dets gennemførelse.

      Udfærdiget i Bruxelles, den 2. oktober 2008.

            På Kommissionens vegne

         Androulla VASSILIOU

            Medlem af Kommissionen

      (1)  EFT L 248 af 16.9.2002, s. 1.

      (2)  EFT L 357 af 31.12.2002, s. 1.

      (3)  EFT L 33 af 11.2.1980, s. 1.

      (4)  EUT L 255 af 30.9.2005, s. 22.

      BILAG
      Område: Sundhedsarbejdere.
      Retsgrundlag: Artikel 49, stk. 6, litra a), og artikel 75 i forordning (EF, Euratom) nr. 1605/2002.
      Pilotprojekt under budgetpost: 04 04 11.
      Politikmål: Budgetmyndigheden anmoder Kommissionen om med dens bevilling at finansiere initiativer, som bidrager til håndteringen af den nye beskæftigelsessituation inden for sundhedssektoren, særlig i forbindelse med sundhedsarbejderes, sundhedsassistenters og dårligere kvalificerede sygeplejerskers faglige kvalifikationer og arbejdsopgaver. Foranstaltningerne omfatter:
      analyse af faktorer og politikker, der tager sigte på bedre at dække behovet for foranstaltninger til forøgelse af udbuddet af og forbedring af kvalifikationerne for sundhedspersonale på lang sigt
      fremme af udvekslingen af politikker og bedste praksis med henblik på at dække det øgede forbrug af sundhedsydelser som følge af den demografiske forandring
      støtte til initiativer til undersøgelse af de grænseoverskridende konsekvenser for sundhedstjenester
      opmærksomhed omkring konsekvenserne af forskellige lønniveauer, der kunne være et resultat heraf, undersøgelser, ekspertmøder og informationskampagner. Der bør også findes løsninger til sikring af plejeniveauet i de nationale sundhedssystemer.
      Opgaverne i projektet er på linje med Kommissionens planlagte grønbog om EU's arbejdsstyrke på sundhedsområdet, som vil igangsætte en proces med detaljerede overvejelser om planlægning og udbud inden for arbejdsstyrken på sundhedsområdet og virkningerne af sundhedsarbejdernes mobilitet i medlemsstaterne og i EU.
      Bevillinger i 2008: Pilotprojekt under budgetpost 04 04 11: Den nye beskæftigelsessituation inden for sundhedssektoren: bedste praksis med henblik på at forbedre sundhedsarbejderes faglige uddannelse og løn. 1 000 000 EUR.
      Antal planlagte specifikke foranstaltninger: 4.
      Den første foranstaltning vil være et bidrag på højst 100 000 EUR til en undersøgelse om sundhedspleje, sundhedssektorer og sundhedsydelser i EU, vurdering af den nuværende situation, muligheder, udfordringer og de samfundsøkonomiske virkninger, der iværksættes af GD for Erhvervspolitik i samarbejde med GD for Sundhed og Forbrugere. Denne foranstaltning gennemføres via et offentligt udbud. Udvælgelsesproceduren forventes afsluttet i september 2008.
      Den anden foranstaltning vil være et direkte tilskud på højst 400 000 EUR og 80 % til WHO's observationscenter til afholdelse af workshopper om udveksling af bedste praksis med hensyn til politikker til opretholdelse af arbejdsstyrken eller til at holde fast på denne. I overensstemmelse med artikel 168, stk. 1, litra f), i gennemførelsesbestemmelserne til finansforordningen ydes tilskuddet uden indkaldelse af forslag som følge af foranstaltningens særlige karakteristika og WHO's høje specialiseringsgrad.
      Den tredje foranstaltning vil være et direkte tilskud på højst 300 000 EUR og 60 % til OECD til en undersøgelse, der skal vurdere arbejdsvilkårene for sygeplejersker og politikker til en mere effektiv styring af arbejdsstyrken af sygeplejersker. I overensstemmelse med artikel 168, stk. 1, litra f), i gennemførelsesbestemmelserne til finansforordningen ydes tilskuddet uden indkaldelse af forslag som følge af foranstaltningens særlige karakteristika og OECD's høje specialiseringsgrad.
      Den fjerde foranstaltning vil være afholdelsen af en workshop i Bruxelles i december 2008 for et beløb på højst 200 000 EUR. Denne workshop vil blive finansieret gennem forskellige kontrakter efter offentliggørelse af grønbogen om EU's arbejdsstyrke på sundhedsområdet for at igangsætte en oplysningskampagne, fremme debatten og opfordre til bidrag, der kan være med til at identificere bedste praksis.


Avis juridique important

|

31983D0369

83/369/EØF: Rådets afgørelse af 25. juli 1983 om tilpasning af de beløb, der stilles til rådighed for Den europæiske Udviklingsfond (1979), for så vidt angår henholdsvis AVS-staterne og de oversøiske lande og territorier (Belize samt Antigua og Barbuda)

EF-Tidende nr. L 204 af 28/07/1983 s. 0059 - 0060

*****  RAADETS  AFGOERELSE  af 25. juli 1983  om tilpasning af de beloeb, der stilles til raadighed for Den europaeiske Udviklingsfond (1979), for saa vidt angaar henholdsvis AVS-staterne og de oversoeiske lande og territorier (Belize samt Antigua og Barbuda)  (83/369/EOEF)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til den interne aftale af 1979 om finansiering og forvaltning af Faellesskabets bistand (1), i det foelgende benaevnt »den interne aftale«, aendret ved afgoerelse 81/558/EOEF (2) og ved den interne aftale 82/608/EOEF (3), saerlig artikel 1, stk. 4,  under henvisning til forslag fra Kommissionen, og  ud fra foelgende betragtninger:  Belize og Antigua, der var associeret med Faellesskabet i henhold til Raadets afgoerelse 80/1186/EOEF af 16. december 1980 om de oversoeiske landes og territoriers associering med Det europaeiske oekonomiske Faellesskab (1), er blevet uafhaengige stater under navnene Belize samt Antigua og Barbuda; de har tiltraadt anden AVS/EOEF-konvention;  der boer derfor i overensstemmelse med artikel 1, stk. 4, i den interne aftale foretages en nedsaettelse af de beloeb, der er fastsat i naevnte aftales artikel 1, stk. 3, litra b), og en tilsvarende forhoejelse af de beloeb, der i litra a) i samme stykke er fastsat for AVS-staterne;  der boer tages hensyn til afgoerelse 81/558/EOEF, som er truffet efter undertegnelse, men foer ikrafttraedelsen af den interne aftale 82/608/EOEF, og hvert af de i artikel 1, stk. 3, litra a), foerste og tredje linje, i den interne aftale fastsatte beloeb boer forhoejes med 10 millioner ECU -  TRUFFET FOELGENDE AFGOERELSE:  Artikel 1  Artikel 1, stk. 3, i den interne aftale affattes saaledes:  »3. Det i stk. 2 naevnte beloeb fordeles saaledes:  a) 4 645,2 millioner ECU til AVS-staterne, heraf  - 2 997,7 millioner ECU i form af gavebistand,  - 524,5 millioner ECU i form af laan paa saerlige vilkaar,  - 284 millioner ECU i form af risikovillig kapital,  - 557 millioner ECU i form af overfoersler i henhold til konventionens afsnit II, kapitel 1,  - 282 millioner ECU i form af saerlige finansieringsfaciliteter i henhold til konventionens afsnit III, kapitel 1:  b) 66,8 millioner ECU til landene og territorierne, heraf  - 39,3 millioner ECU i form af gavebistand,  - 20,5 millioner ECU i form af laan paa saerlige vilkaar,  - 7 millioner ECU i form af risikovillig kapital,  - p.m. i form af saerlige finansieringsfaciliteter i henhold til bestemmelserne i afgoerelsen vedroerende mineprodukter;  c) 9 millioner ECU i form af overfoersler til landene og territorierne i henhold til bestemmelserne i afgoerelsen vedroerende ordningen for stabilisering af eksportindtaegterne.«.  Artikel 2  Denne afgoerelse anvendes fra den 1. juli 1983.  Udfaerdiget i Bruxelles, den 25. juli 1983.  Paa Raadets vegne  C. SIMITIS  Formand  (1) EFT nr. L 347 af 22. 12. 1980, s. 210.  (2) EFT nr. L 203 af 23. 7. 1981, s. 47.  (3) EFT nr. L 247 af 23. 8. 1982, s. 26.  (1) EFT nr. L 361 af 31. 12. 1980, s. 1.


title: Rådets afgørelse (EU) 2016/1124 af 24. juni 2016 om den holdning, der skal indtages af medlemsstaterne på vegne af Den Europæiske Union i Eurocontrols Permanente Kommission til de beslutninger om centraliserede tjenester, der skal vedtages

text:
               12.7.2016

               DA

               Den Europæiske Unions Tidende

               L 187/13

         RÅDETS AFGØRELSE (EU) 2016/1124
   af 24. juni 2016
   om den holdning, der skal indtages af medlemsstaterne på vegne af Den Europæiske Union i Eurocontrols Permanente Kommission til de beslutninger om centraliserede tjenester, der skal vedtages
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Der blev ved Rådets afgørelse (EU) 2015/2394 (1) fastlagt en holdning, som Unionen skulle indtage, til en beslutning om centraliserede tjenester, som Eurocontrols Permanente Kommission (»Den Permanente Kommission«) efter planen skulle have truffet den 9. december 2015. Formålet med nævnte beslutning om centraliserede tjenester var at sikre, at Eurocontrol kan udarbejde finansierings- og udbudsspecifikationer samt tekniske specifikationer med henblik på rettidig anvendelse af nye europæiske luft/jord-datakommunikationstjenester (»EAGDCS«).

               (2)

               Den i afgørelse (EU) 2015/2394 fastsatte holdning var, at en beslutning om centraliserede tjenester truffet af Den Permanente Kommission skulle udsættes, fordi Unionen ikke havde tilstrækkelige oplysninger til at evaluere indholdet af en sådan beslutning om centraliserede tjenester, og fordi den kunne foregribe fremtidige aktiviteter, der udføres af Eurocontrol, på en måde der kunne være til skade for Unionens aktiviteter på området.

               (3)

               Den 9. december 2015 traf Den Permanente Kommission på grund af Unionens holdning fastsat i afgørelse (EU) 2015/2394 ingen beslutning om EAGDCS og bad Eurocontrols Agency arbejde videre på et revideret forslag i tæt samarbejde med erhvervslivet og om at fremlægge en vurdering af de økonomiske omkostninger ved EAGDCS.

               (4)

               Eurocontrols Agency og interessenter i erhvervslivet fremlagde den 9. februar 2016 et revideret forslag om EAGDCS, hvortil der var generel opbakning, og Eurocontrols Agency forsikrede, at en analyse af de økonomiske omkostninger fremgår af eksisterende gennemførlighedsundersøgelser.

               (5)

               Eurocontrols Agency foreslog den 6. april 2016 Den Permanente Kommission at vedtage beslutningen på grundlag af forslaget om EAGDCS ved en skriftlig procedure.

               (6)

               Nævnte beslutning vedrører udvikling af EAGDCS. Den har retsvirkninger, da den regulerer områder, som er omfattet af EU-retten, og kan afhængigt af indholdet have konkrete virkninger på disse områder. Den kan få indflydelse på fordelene ved det tekniske arbejde vedrørende datalinktjenester, som SESAR-fællesforetagenet udfører, på risikoen for manglende overensstemmelse på området certificering og tilsyn i betragtning af Det Europæiske Luftfartssikkerhedsagentur (EASA's) rolle på dette område og dermed på risikoen for en ineffektiv anvendelse af midler, der stammer fra ruteafgifter og EU-støtte, samt på omkostningseffektiviteten ved de indførelsesaktiviteter, som Unionen skal udføre i forbindelse med SESAR-projektet.

               (7)

               I betragtning af de fordele, der forventes ved udviklingen af tekniske løsninger, såsom et demonstrationsprojekt, bør der i princippet gives opbakning til en beslutning til fordel for det relevante samarbejde. Beslutningen bør dog indeholde betingelser, som sikrer Unionens interesser på de punkter, der er omtalt ovenfor.

               (8)

               Det er hensigtsmæssigt at fastsætte den holdning, der skal indtages af medlemsstaterne på Unionens vegne i Den Permanente Kommission til de beslutninger om centraliserede tjenester, der skal vedtages af nævnte Kommission —

         VEDTAGET DENNE AFGØRELSE:
   Artikel 1
   Den holdning, der skal indtages af medlemsstaterne på Unionens vegne i Eurocontrols Permanente Kommission, er følgende:

               med hensyn til forslaget af 6. april 2016, der er udsendt af Eurocontrols Agency, er Unionens holdning at give opbakning til, at Eurocontrols Agency fortsat samarbejder med luftfartstjenesteudøvere og, hvis det er relevant, luftfartøjsoperatører i Eurocontrolmedlemsstaterne i forbindelse med SESAR-projektet, herunder udvikling af de nødvendige forvaltnings-, finansierings- og udbudsordninger, og udvikling af tekniske specifikationer med henblik på rettidig udbygning af europæiske luft/jord-datakommunikationstjenester (EAGDCS). Ovennævnte ordninger og tekniske løsninger vil blive forelagt til orientering for Det Midlertidige Råd/Den Permanente Kommission, inden der iværksættes et eventuelt udbud. Dette bør endvidere være baseret på dokumentation af den tekniske og operationelle gennemførlighed og udarbejdelsen af en omfattende økonomisk konsekvensanalyse.

         Den beslutning, der skal vedtages i Den Permanente Kommission, skal sikre, at:

               —

               der fuldt ud tages hensyn til resultatet af det tekniske arbejde om datalinktjenester, som udføres af SESAR-fællesforetagendet

               —

               de aktiviteter, der er omfattet af nævnte beslutning, udøves i samarbejde med EASA, for så vidt som nævnte beslutning vedrører EASA's indledende arbejde forud for en kommende certificering af og et kommende tilsyn med EAGDCS

               —

               den ikke griber ind i indførelsen og driften af EAGDCS samt udbud i forbindelse hermed, som er omfattet af yderligere afgørelser truffet af Eurocontrolmedlemsstaterne

               —

               de aktiviteter, der er omfattet af nævnte beslutning, er baseret på aftaler med luftfartstjenesteudøvere, og

               —

               finansierings- og udbudsspecifikationerne samt de tekniske specifikationer fortsat ikke berører eventuelle investeringsomkostninger og dertil knyttede omkostninger, der allerede er stiftet af EU-medlemsstaternes luftfartstjenesteudøvere og luftfartøjsoperatører i overensstemmelse med kravene i Kommissionens forordning (EF) nr. 29/2009 (2).

         Medlemsstaterne handler i fællesskab i Unionens interesse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 24. juni 2016.

            På Rådets vegne

         A.G. KOENDERS

            Formand

      (1)  Rådets afgørelse (EU) 2015/2394 af 8. december 2015 om den holdning, der skal indtages af medlemsstaterne på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester (EUT L 332 af 18.12.2015, s. 136).

      (2)  Kommissionens forordning (EF) nr. 29/2009 af 16. januar 2009 om fastlæggelse af krav til datalink-tjenester i det fælles europæiske luftrum (EUT L 13 af 17.1.2009, s. 3).